《经筵(1)初开有述》
明代·岳正

讲殿弘开集缙绅，缉熙圣学载经纶。黄封既醉天庖酒，白铤还经内帑银。

自古明良难际遇，方今鱼水契君臣。龙墀接武皆麟趾，未许驽骀逐后尘。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。